title: L-Għaxar Direttiva tal-Kunsill tal-31 ta' Lulju 1984 fuq l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq id-dħul mill-bejgħ, li jemenda d-Direttiva 77/388/KEE - Applikazzjoni tat-taxxa fuq il-valur miżjud għall-kiri ta' proprjetà mobbli tanġibbli

text:
Avviż Legali Importanti

|

31984L0386

Official Journal L 208 , 03/08/1984 P. 0058 - 0058 Finnish special edition: Chapter 9 Volume 1 P. 0122  Spanish special edition: Chapter 09 Volume 1 P. 0170  Swedish special edition: Chapter 9 Volume 1 P. 0122  Portuguese special edition Chapter 09 Volume 1 P. 0170

		L-Għaxar Direttiva tal-Kunsilltal-31 ta' Lulju 1984fuq l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq id-dħul mill-bejgħ, li jemenda d-Direttiva 77/388/KEE - Applikazzjoni tat-taxxa fuq il-valur miżjud għall-kiri ta' proprjetà mobbli tanġibbli(84/386/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 99 u 100 tiegħu,Wara li kkunsidra s-Sitt Direttiva tal-Kunsill 77/388/KEE tas-17 ta' Mejju 1977 li tirrigwarda l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi għaċ-ċaqliq ta' flus - Dwar is-sistema Komuni tat-taxxa fuq il-valur mizjud: bażi uniformi ta' stima [1],Wara li kkunsidra l-proposta tal-Kummissjoni [2],Wara li kkunsidra l-opinjoni tal-Parlament Ewropew [3],Wara li kkunsidra l-opinjoni tal-Kumitat Ekonomiku u Soċjali [4],Billi, skond l-Artikolu 4(2) ta' l-imsemmija Direttiva, il-kiri ta' proprjetà mobbli tanġibbli tista’ tikkostitwixxi attività ekonomika soġġetta għal taxxa fuq il-valur miżjud;Billi l-applikazzjoni ta' l-Artikolu 9(1) ta' l-imsemmija Direttiva għall-kera ta' proprjetà mobbli tanġibbli tista’ jwassal għal tgħawwiġ sostanzjali fil-kompetizzjoni fejn min jagħti b'kera u min jikri huma stabbiliti fi Stati Membri differenti u r-rati ta' taxxa f'dawk l-Istati jvarjaw minn xulxin;Billi huwa għaldaqstant neċessarju li jiġi stabbilit illi l-post fejn servizz jingħata hu l-post fejn il-konsumatur ikun waqqaf il-kummerċ tiegħu jew ikollu stabbiliment fiss illi għalih is-servizz ikun ingħata, jew, għaldaqstant fin-nuqqas, il-post fejn għandu indirizz permanenti jew fejn normalment joqgħod;Billi, madankollu, f'dak li għandu x'jaqsam mal-kiri ta' mezzi tal-ġarr, l-Artikolu 9(1) għandu, għal raġunijiet ta' kontroll, jiġi applikat strettament, billi l-post fejn il-provveditur waqqaf il-kummerċ tiegħu jiġi trattat bħala l-post fejn is-servizzi jingħataw;ADOTTA DIN ID-DIRETTIVA:Artikolu 1Direttiva 77/388/KEE hija hawnhekk emendata kif ġej:1. L-Artikolu 9(2)(d) huwa mħassar;2. L-Artikolu 9(2)(e) huwa miżjud b'dan l-inċiż li ġej:"- il-kiri ta' proprjetà mobbli tanġibbli, bl-eċċezzjoni tat-tipi kollha tal-ġarr.";3. L-Artikolu 9(3), "u l-kiri ta' proprjetà mobbli tanġibbli" jinbidel b'dan li ġej;"u l-kiri ta' tipi ta' trasport"Artikolu 21. L-Istati Membri għandhom idaħħlu fis-seħħ il-miżuri neċessarji li jikkonformaw ma’ din id-Direttiva sa l-1 ta' Lulju 1985.2. L-Istati Membri għandhom jgħarrfu lill-Kummissjoni bid-disposizzjonijiet li huma sejrin jadottaw bl-iskop li tiġi applikata din id-Direttiva. Il-Kummissjoni sejra tinforma lill-Istati Membri l-oħra dwar dan.Artikolu 3Din id-Direttiva hija indirizzata lill-Istati Membri.Magħmula fi Brussell, il-31ta’ Lulju 1984.Għall-KunsillIl-PresidentJ. O'Keeffe[1] ĠU L 145, tat-13.6.1977, pġ. 1.[2] ĠU C 116, tad-9.5.1979, pġ. 4.[3] ĠU C 4, tas-7.1.1980, pġ. 63.[4] ĠU C 297, tat-28.11.1979, pġ. 16.--------------------------------------------------


title: Direttiva tal-Kummissjoni 2004/87/KE tas- 7 ta' Settembru 2004 li temenda d-Direttiva tal-Kunsill 76/768/KEE, li tikkonċerna l-prodotti kosmetiċi, bil-għan li tadatta l-Anness III tagħha għall-progress tekniku Test b’rilevanza għaż-ŻEE.

text:
               5.7.2006

               MT

               Il-Ġurnal Uffiċjali ta' l-Unjoni Ewropea

               117

         DIRETTIVA TAL-KUMMISSJONI 2004/87/KE
   tas-7 ta' Settembru 2004
   li temenda d-Direttiva tal-Kunsill 76/768/KEE, li tikkonċerna l-prodotti kosmetiċi, bil-għan li tadatta l-Anness III tagħha għall-progress tekniku
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri rigward prodotti kosmetiċi (1), u b’mod partikolari l-Artikolu 8(2) tagħha,
   Wara li kkonsultat lill-Kumitat Xjentifiku dwar il-Prodotti Kosmetiċi u Prodotti Mhux ta’ l-Ikel maħsuba għall-Konsumaturi,
   Billi:

               (1)

               F’April 2002, il-Kummissjoni inkludiet f’Parti 2 ta’ l-Anness tad-Direttiva 76/768/KEE 60 żebgħa tax-xagħar taħt in-numri ta’ referenza 1 sa 60. Peress li iktar informazzjoni dwar is-sigurtà ta’ dawk iż-żebgħat tax-xagħar kienet meħtieġa sabiex il-Kumitat Xjentifiku dwar il-Prodotti Kosmetiċi u Prodotti Mhux ta’ l-Ikel maħsuba għall-Konsumaturi (SCCNFP) itemm l-evalwazzjoni ta’ riskju ta’ dawk is-sustanzi, dawk iż-żebgħat tax-xagħar ingħataw permess proviżorju biex jintużaw fil-prodotti kosmetiċi sat-30 ta’ Settembru 2004.

               (2)

               F’Diċembru 2002, l-SCCNFP niżżlet ir-rekwiżiti bażiċi biex issir evalwazzjoni ta’ riskju moderna għaż-żebgħa tax-xagħar. Wara l-proċess ta’ konsultazzjoni ma’ l-iStati Membri u mal-persuni interessati sar ftehim f’Diċembru 2003 li d-data ta’ Lulju 2005 kienet addattata għall-preżentazzjoni lill-SCCNFP ta’ l-informazzjoni addizzjonali dwar iż-żebgħat tax-xagħar li jissodisfaw ir-rekwiżiti ġodda. Għaldaqstant, il-perijodu li għalih dawk iż-żebgħat tax-xagħar kienu inklużi f’Parti 2 ta’ l-Anness III tad-Direttiva 76/768/KEE għandu jkun estiż.

               (3)

               Id-Direttiva 76/768/KEE għandha tkun għalhekk emendata skond dan.

               (4)

               Il-miżuri msemmija f’din id-Direttiva huma skond l-opinjoni tal-Kumitat Permanenti dwar il-Prodotti Kosmetiċi,

         ADOTTAT DIN ID-DIRETTIVA:
   Artikolu 1
   F’Parti 2 ta’ l-Anness III tad-Direttiva 76/768/KEE, id-data “30.9.2004” fil-kolonna g għan-numri ta’ referenza 1 sa 60 hija mibdula bi “31.12.2005”.
   Artikolu 2
   1.   L-Istati Membri għandhom idaħħlu fis-seħħ dawn il-liġijiet, regolamenti u dispożizzjonijiet amministrattivi meħtieġa biex ikunu konformi ma’ din id-Direttiva sa l-1 ta’ Ottubru 2004, l-iktar tard. Għandhom minnufih jikkomunikaw lill-Kunsill it-test ta’ dawk id-dispożizzjonijiet u tabella tal-korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jaddottaw dawk id-dispożizzjonijiet, għandu jkun fihom riferenza għal din id-Direttiva jew għandhom ikunu akkumpanjati minn tali riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali riferenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jaddottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussel, nhar is-7 ta' Settembru 2004.

            Għall-Kummissjoni

         Olli REHN

            Membru tal-Kummissjoni

      (1)  ĠU L 262, tas-27.9.1976, p. 169. Direttiva kif emendata l-aħħar bid-Direttiva 2003/83/KE (ĠU L 238, 25.9.2003, P.23).


title: Direttiva tal-Kummissjoni 2008/66/KE tat- 30 ta' Ġunju 2008 li temenda d-Direttiva tal-Kunsill 91/414/KEE biex tinkludi l-bifenox, id-diflufenican, il-fenoxaprop-P, il-fenpropidin u l-quinoclamine bħala sustanzi attivi Test b’relevanza għaż-ŻEE

text:
               1.7.2008

               MT

               Il-Ġurnal Uffiċjali ta’ l-Unjoni Ewropea

               L 171/9

         DIRETTIVA TAL-KUMMISSJONI 2008/66/KE
   tat-30 ta' Ġunju 2008
   li temenda d-Direttiva tal-Kunsill 91/414/KEE biex tinkludi l-bifenox, id-diflufenican, il-fenoxaprop-P, il-fenpropidin u l-quinoclamine bħala sustanzi attivi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-ħarsien tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu vvalutati, bil-ħsieb li jiġu possibbilment inklużi fl-Anness I tad-Direttiva 91/414/KEE. Din il-lista tinkludi l-bifenox, id-diflufenican, il-fenoxaprop-P, il-fenpropidin u l-quinoclamine.

               (2)

               Għal dawk is-sustanzi attivi l-effetti fuq is-saħħa tal-bniedem u fuq l-ambjent kienu vvalutati skond id-dispożizzjonijiet stipulati fir-Regolamenti (KE) Nru 451/2000 u (KE) Nru 1490/2002 għal ġabra ta’ użi proposti min-notifikanti. Barra minn hekk, dawk ir-Regolamenti jinnominaw lill-Istati Membri relaturi li għandhom iressqu r-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà ta’ l-Ikel (EFSA) skond l-Artikolu 10(1) tar-Regolament (KE) Nru 1490/2002. Għall-bifenox, l-Istat Membru relatur kien il-Belġju u t-tagħrif kollu rilevanti tressaq fl-4 ta’ Lulju 2005. Għad-diflufenican, l-Istat Membru relatur kien ir-Renju Unit u kull tagħrif rilevanti tressaq fl-1 ta’ Awissu 2005. Għall-fenoxaprop-P l-Istat Membru relatur kien l-Awstrija u kull tagħrif rilevanti tressaq fit-2 ta’ Mejju 2005. Għall-fenpropidin u l-quinoclamine, l-Istat Membru relatur kien l-Iżvezja u kull tagħrif rilevanti tressaq fl-24 ta’ Ġunju 2005 u fil-15 ta’ Ġunju 2005 rispettivament.

               (3)

               Ir-rapporti ta’ valutazzjoni kienu riveduti b'mod inter pares mill-Istati Membri u mill-EFSA u mressqa lill-Kummissjoni fl-14 ta’ Novembru 2007 għall-quinoclamine, fid-29 ta’ Novembru 2007 għall-bifenox u l-fenoxaprop-P, u fis-17 ta’ Diċembru 2007 għad-diflufenican u l-fenpropidin, fil-format tar-Rapporti Xjentifiċi ta’ l-EFSA (4). Dawn ir-rapporti ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimali u ġew finalizzati fl-14 ta’ Marzu 2008 fil-format tar-rapporti ta’ reviżjoni tal-Kummissjoni għall-bifenox, id-diflufenican, il-fenoxaprop-P, il-fenpropidin u l-quinoclamine.

               (4)

               Minn eżamijiet varji li saru deher li jista’ jiġi mistenni li l-prodotti ta’ ħarsien għall-pjanti li fihom il-bifenox, id-diflufenican, il-fenoxaprop-P, il-fenpropidin u l-quinoclamine jissodisfaw, b'mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, partikolarment fir-rigward ta’ l-użi li kienu eżaminati u ddettaljati fir-rapporti ta’ reviżjoni tal-Kummissjoni. Huwa għalhekk xieraq li dawn is-sustanzi attivi jkunu inklużi fl-Anness I, biex ikun żgurat li fl-Istati Membri kollha l-awtorizzazzjonijiet tal-prodotti għall-ħarsien tal-pjanti li fihom dawn is-sustanzi attivi jkunu jistgħu jingħataw skond id-dispożizzjonijiet ta’ din id-Direttiva.

               (5)

               Bla ħsara għal din il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tiġi soġġetta għal kondizzjonijiet. Għalhekk huwa xieraq li jintalab li l-bifenox għandu jkun suġġett għal aktar ittestjar għall-konferma tal-valutazzjoni tar-riskju għall-konsumaturi u r-riskju fit-tul għall-mammiferi erbivori u li l-fenpropidin għandu jkun suġġett għal aktar ittestjar għal konferma ta’ l-evalwazzjoni tar-riskju rigward ir-riskju fit-tul għal għasafar erbivori u insettivori u li studji bħal dawn għandhom jitressqu min-notifikanti.

               (6)

               Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I biex l-Istati Membri u l-partijiet interessati jingħataw iż-żmien li jħejju ruħhom biex jissodisfaw ir-rekwiżiti l-ġodda li jirriżultaw mill-inklużjoni.

               (7)

               Bla ħsara għall-obbligi definiti bid-Direttiva 91/414/KEE bħala konsegwenza ta’ l-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet attwali ta’ prodotti għall-ħarsien tal-pjanti li fihom il-bifenox, id-diflufenican, il-fenoxaprop-P, il-fenpropidin u l-quinoclamine biex jaċċertaw li jintlaħqu r-rekwiżiti stipulati fid-Direttiva 91/414/KEE, u b’mod partikolari fl-Artikolu 13 tagħha u l-kondizzjonijiet rilevanti stipulati fl-Anness I. L-Istati Membri għandhom ivarjaw, ibiddlu jew jirtiraw, kif ikun xieraq, l-awtorizzazzjonijiet eżistenti, skond id-dispożizzjonijiet tad-Direttiva 91/414/KEE. Permezz tad-deroga mil-limitu ta’ żmien stabbilit hawn fuq, għandu jingħata perjodu itwal għas-sottomissjoni u għall-valutazzjoni tad-dossjer komplut ta’ l-Anness III għal kull prodott għall-ħarsien tal-pjanti għal kull użu maħsub skond il-prinċipji uniformi stipulati fid-Direttiva 91/414/KEE.

               (8)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi eżaminati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet ta’ detenturi ta’ awtorizzazzjonijiet eżistenti dwar l-aċċess għad-data. Għalhekk, biex jiġu evitati iktar diffikultajiet, jidher li huwa meħtieġ li d-dmirijiet ta’ l-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni jkollu x’juri li għandu aċċess għal dossjer li jissodisfa r-rekwiżiti ta’ l-Anness II ta’ din id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew fuq id-detenturi ta’ l-awtorizzazzjonijiet meta mqabbla mad-direttivi li ġew adottati s'issa li jemendaw l-Anness I.

               (9)

               Għalhekk huwa xieraq li d-Direttiva 91/414/KEE tiġi emendata skond dan.

               (10)

               Il-miżuri previsti f'din id-Direttiva huma bi qbil ma’ l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   Sa mhux aktar tard mit-30 ta’ Ġunju 2009 l-Istati Membri għandhom jaddottaw u jippublikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw immedjatament lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Lulju 2009.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif din ir-referenza għandha ssir.
   Artikolu 3
   1.   L-Istati Membri għandhom, skond id-Direttiva 91/414/KEE, jemendaw jew jirtiraw fejn meħtieġ l-awtorizzazzjonijiet eżistenti għal prodotti għall-ħarsien tal-pjanti li fihom il-bifenox, id-diflufenican, il-fenoxaprop-P, il-fenpropidin u l-quinoclamine bħala sustanzi attivi sat-30 ta’ Ġunju 2009.
   Sa dik id-data huma għandhom b’mod partikolari jivverifikaw li jintlaħqu l-kondizzjonijiet fl-Anness I ta’ dik id-Direttiva li jikkonċernaw il-bifenox, id-diflufenican, il-fenoxaprop-P, il-fenpropidin u l-quinoclamine bl-eċċezzjoni ta’ dawk identifikati fil-parti B ta’ l-annotazzjoni li jikkonċernaw dik is-sustanza attiva, u li d-detentur ta’ l-awtorizzazzjoni jkollu f’idejh, jew li jkollu aċċess għal, dossjer li jissodisfa r-rekwiżiti ta’ l-Anness II ta’ dik id-Direttiva skond il-kondizzjonijiet ta’ l-Artikolu 13 ta’ dik id-Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih il-bifenox, id-diflufenican, il-fenoxaprop-P, il-fenpropidin u l-quinoclamine jew bħala l-unika sustanza attiva jew bħala waħda minn diversi sustanzi attivi li kollha kemm huma ġew elenkati fl-Anness I tad-Direttiva 91/414/KEE mhux aktar tard mill-31 ta’ Diċembru 2008, l-Istati Membri għandhom jevalwaw mill-ġdid il-prodott skond il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ dossjer li jissodisfa r-rekwiżiti ta’ l-Anness III ta’ dik id-Direttiva u billi titqies il-parti B ta’ l-annotazzjoni fl-Anness I għat-tali Direttiva dwar il-bifenox, id-diflufenican, il-fenoxaprop-P, il-fenpropidin u l-quinoclamine rispettivament. Fuq il-bażi ta’ din l-evalwazzjoni, għandhom jistabbilixxu jekk il-prodott jissodisfax il-kondizzjonijiet stipulati fl-Artikolu 4(1)(b), (ċ), (d) u (e) tad-Direttiva 91/414/KEE.
   Wara li jiddeterminaw dak, l-Istati Membri jridu:

               (a)

               fil-każ ta’ prodott li jkun fih il-bifenox, id-diflufenican, il-fenoxaprop-P, il-fenpropidin u l-quinoclamine bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux iktar tard mill-31 ta’ Diċembru 2012; jew

               (b)

               fil-każ ta’ prodott li fih il-bifenox, id-diflufenican, il-fenoxaprop-P, il-fenpropidin u l-quinoclamine bħala waħda minn bosta sustanzi attivi, fejn meħtieġ, għandhom jemendaw jew jirtiraw l-awtorizzazzjoni sal-31 ta’ Diċembru 2012 jew sad-data ffissata għal tali emenda jew irtirar fid-Direttiva jew id-Direttivi rispettivi li inkludew is-sustanza jew is-sustanzi rilevanti fl-Anness I tad-Direttiva 91/414/KEE, skond liema waħda minnhom seħħet l-iktar reċenti.

         Artikolu 4
   Din id-Direttiva għandha tidħol fis-seħħ fl-1 ta’ Jannar 2009.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 30 ta’ Ġunju 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2008/45/KE (ĠU L 94, 5.4.2008, p. 21).

      (2)  ĠU L 55, 29.2.2000, p. 25. Ir-Regolament kif l-aħħar emendat bir-Regolament (KE) Nru 1044/2003 (ĠU L 151, 19.6.2003, p. 32).

      (3)  ĠU L 224, 21.8.2002, p. 23. Ir-Regolament kif emendat l-aħħar bir-Regolament (KE) Nru 1095/2007 (ĠU L 246, 21.9.2007, p. 19).

      (4)  Ir-Rapport Xjentifiku EFSA (2007) 119, 1-84, Konklużjoni dwar ir-reviżjoni inter pares tal-valutazzjoni tar-riskju marbut mal-pestiċidi tas-sustanza attiva bifenox (iffinalizzat fid-29 ta’ Novembru 2007).
   Ir-Rapport Xjentifiku EFSA (2007) 122, 1-84, Konklużjoni dwar ir-reviżjoni inter pares tal-valutazzjoni tar-riskju marbut mal-pestiċidi tas-sustanza attiva diflufenican (iffinalizzat fis-17 ta’ Diċembru 2007).
   Ir-Rapport Xjentifiku EFSA (2007) 121, 1-76, Konklużjoni dwar ir-reviżjoni inter pares tal-valutazzjoni tar-riskju marbut mal-pestiċidi tas-sustanza attiva fenoxaprop-P (iffinalizzat fid-29 ta’ Novembru 2007).
   Ir-Rapport Xjentifiku EFSA (2007) 124, 1-84, Konklużjoni dwar ir-reviżjoni inter pares tal-valutazzjoni tar-riskju marbut mal-pestiċidi tas-sustanza attiva fenpropidin (iffinalizzat fis-17 ta’ Diċembru 2007, reviżjoni tad-29 ta’ Jannar 2008 b’korrezzjonijiet ta’ kalkoli ħżiena fil-valutazzjoni tar-riskju akkwatiku).
   Ir-Rapport Xjentifiku EFSA (2007) 117, 1-70, Konklużjoni dwar ir-reviżjoni inter pares tal-valutazzjoni tar-riskju marbut mal-pestiċidi tas-sustanza attiva quinoclamine (iffinalizzat fl-14 ta’ Novembru 2007).

      (5)  ĠU L 366, 15.12.1992, p. 10. Ir-Regolament kif l-aħħar emendat bir-Regolament (KE) Nru 416/2008 (ĠU L 125, 9.5.2008, p. 25).

      ANNESS
      It-tabella li ġejja għandha tiġi miżjuda fl-aħħar ta' l-Anness I tad-Direttiva 91/414/KEE:

                     Nru

                     Isem Komuni, Numri ta' Identifikazzjoni

                     Isem IUPAC

                     Purità (1)

                     Id-dħul fis-seħħ

                     Skadenza ta' l-inklużjoni

                     Dispożizzjonijiet speċifiċi

                     “186

                     Bifenox
                     Nru tas-SAC 42576-02-3
                     Nru CIPAC 413

                        Methyl 5-(2,4-dichlorophenoxy)-2-nitrobenzoate

                     ≥ 970 g/kg ta’ impuritajiet:

                                 mass. 3 g/kg 2,4-dichlorophenol

                                 mass. 6 g/kg 2,4-dichloroanisole

                     1 ta’ Jannar 2009

                     31 ta’ Diċembru 2018

                     TAQSIMA A
                     L-użi bħala erbiċida biss jistgħu jiġu awtorizzati.
                     TAQSIMA B
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' reviżjoni dwar il-bifenox u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta' l-Annimali fl-14 ta’ Marzu 2008.
                     F'din l-evalwazzjoni globali l-Istati Membri għandhom jagħtu attenzjoni partikolari:

                                 —

                                 lis-sikurezza ta' l-operaturi u jiżguraw li l-kondizzjonijiet ta' l-użu jippreskrivu t-tagħmir ta' protezzjoni personali xieraq;

                                 —

                                 lill-esponiment dijetetiku tal-konsumaturi għar-residwu ta’ bifenox fil-prodotti li joriġinaw mill-annimali u mill-uċuħ tar-raba’ suċċessivi jew rotazzjonali.

                           L-Istati Membri kkonċernati għandhom jitolbu l-preżentazzjoni ta’:

                                 —

                                 tagħrif dwar residwi ta’ bifenox u l-metabolit tiegħu l-aċidu hydroxy bifenox fl-ikel li joriġina mill-annimali u dwar residwi ta’ bifenox f’uċuħ tar-raba’ rotazzjonali.

                                 —

                                 tagħrif li jkompli jindirizza r-riskju fit-tul għall-mammiferi erbivori li jiġi mill-użu tal-bifenox.

                           Huma għandhom jiżguraw li n-notifikatur jipprovdi data u tagħrif konfirmatorji lill-Kummissjoni fi żmien sentejn mid-dħul fis-seħħ ta’ din id-Direttiva.

                     187

                     Diflufenican
                     Nru tas-SAK 83164-33-4
                     Nru CIPAC 462

                        2′,4′-difluoro-2-(α,α,α-trifluoro-m-tolyloxy) nicotinanilide

                     ≥ 970 g/kg

                     1 ta’ Jannar 2009

                     31 ta’ Diċembru 2018

                     TAQSIMA A
                     L-użi bħala erbiċida biss jistgħu jiġu awtorizzati.
                     TAQSIMA B
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' reviżjoni dwar id-diflufenican, u b'mod partikolari l-Appendiċi I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa ta' l-Annimali fl-14 ta’ Marzu 2008.
                     F'din l-evalwazzjoni globali l-Istati Membri għandhom jagħtu attenzjoni partikolari:

                                 —

                                 lill-ħarsien ta' organiżmi akkwatiċi. Miżuri li jtaffu r-riskju bħaż-żoni ta’ protezzjoni għandhom ikunu applikati, fejn xieraq;

                                 —

                                 għall-protezzjoni ta' pjanti mhux fil-mira. Miżuri li jtaffu r-riskju bħaż-żoni ta’ lqugħ interni mhux trattati għandhom ikunu applikati, fejn xieraq.

                     188

                     Fenoxaprop-P
                     Nru tas-SAK 113158-40-0
                     Nru CIPAC 484

                        Aċidu R)-2[4-[(6-chloro-2-benzoxazolyl)oxy]-phenoxy]-propanoic

                     ≥ 920 g/kg

                     1 ta’ Jannar 2009

                     31 ta’ Diċembru 2018

                     TAQSIMA A
                     L-użi bħala erbiċida biss jistgħu jiġu awtorizzati.
                     TAQSIMA B
                     Għall-implimentazzjoni tal-prinċipji uniformi ta’ l-Anness VI, għandhom jitqiesu l-konklużjonijiet tar-rapport ta’ reviżjoni dwar il-fenoxaprop-P, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fl-14 ta’ Marzu 2008.
                     F'din l-evalwazzjoni globali l-Istati Membri għandhom jagħtu attenzjoni partikolari:

                                 —

                                 lis-sikurezza ta' l-operaturi u jiżguraw li l-kondizzjonijiet ta' l-użu jippreskrivu tagħmir ta' protezzjoni personali xieraq;

                                 —

                                 lill-protezzjoni ta' pjanti li mhumiex fil-mira;

                                 —

                                 lill-preżenza tal-prodott mefenpyr-diethyl li jagħti siġurtà fi prodotti formulati fir-rigward ta’ l-esponiment ta' l-operaturi, tal-ħaddiema u tal-persuni fil-qrib;

                                 —

                                 lill-persistenza tas-sustanza u ta’ xi ftit mill-prodotti ta’ degradazzjoni tagħha f’żoni u f’partijiet aktar kesħin fejn jista’ jkun hemm kondizzjonijiet anerobiċi.

                           Il-kondizzjonijiet ta' l-awtorizzazzjoni għandhom jinkludu miżuri li jtaffu r-riskju, fejn xieraq.

                     189

                     Fenpropidin
                     Nru tas-SAK 67306-00-7
                     Nru CIPAC 520

                        (R,S)-1-[3-(4-tert-butylphenyl)-2-methylpropyl]-piperidine

                     ≥ 960 g/kg (racemate)

                     1 ta’ Jannar 2009

                     31 ta’ Diċembru 2018

                     TAQSIMA A
                     L-użu bħala funġiċida biss jista’ jiġi awtorizzat.
                     TAQSIMA B
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' reviżjoni dwar il-fenpropidin, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta' l-Annimali fl-14 ta’ Marzu 2008.
                     F'din l-evalwazzjoni globali l-Istati Membri għandhom jagħtu attenzjoni partikolari:

                                 —

                                 lis-sikurezza ta' l-operaturi u l-ħaddiema u jiżguraw li l-kondizzjonijiet ta' l-użu jippreskrivu tagħmir ta' protezzjoni personali xieraq;

                                 —

                                 lill-ħarsien ta' organiżmi akkwatiċi u għandhom jiżguraw li l-kondizzjonijiet ta' awtorizzazzjoni jinkludu, fejn xieraq, miżuri li jtaffu r-riskju bħal żona ta' lqugħ.

                           L-Istati Membri kkonċernati għandhom jitolbu l-preżentazzjoni ta’:

                                 —

                                 tagħrif li jkompli jindirizza r-riskju fit-tul għall-mammiferi erbivori u għall-għasafar insektivori li jiġi mill-użu tal-fenpropidin.

                           Huma għandhom jiżguraw li n-notifikatur jipprovdi data u tagħrif konfirmatorji lill-Kummissjoni fi żmien sentejn mid-dħul fis-seħħ ta’ din id-Direttiva.

                     190

                     Quinoclamine
                     Nru CAS 2797-51-5
                     Nru CIPAC 648

                        2-amino-3-chloro-1,4-naphthoquinone

                     ≥ 965 g/kg ta’ impuritajiet:
                     dichlone (2,3-dichloro-1,4-naphthoquinone) mass. 15 g/kg

                     1 ta’ Jannar 2009

                     31 ta’ Diċembru 2018

                     TAQSIMA A
                     L-użi bħala erbiċida biss jistgħu jiġu awtorizzati.
                     TAQSIMA B
                     Waqt l-evalwazzjoni ta’ l-applikazzjonijiet għall-awtorizzazzjoni tal-prodotti għall-ħarsien tal-pjanti li fihom il-quinoclamine għall-użi għajr dawk għat-tiżjin jew għall-pjanti tal-mixtliet, l-Istati Membri għandhom joqogħdu partikolarment attenti għall-kriterji fl-Artikolu 4(1)(b), u għandhom jiżguraw li jiġu pprovduti kwalunkwe data jew tagħrif meħtieġa qabel ma tingħata awtorizzazzjoni bħal din.
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' reviżjoni dwar il-quinoclamine, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta' l-Annimali fl-14 ta’ Marzu 2008.
                     F'din l-evalwazzjoni globali l-Istati Membri għandhom jagħtu attenzjoni partikolari:

                                 —

                                 lis-sikurezza ta' l-operaturi u l-ħaddiema u tal-persuni fil-qrib u jiżguraw li l-kondizzjonijiet ta' l-użu jippreskrivu tagħmir ta' protezzjoni personali xieraq;

                                 —

                                 lill-ħarsien ta' organiżmi akkwatiċi;

                                 —

                                 lill-ħarsien ta’ l-għasafar u l-mammiferi żgħar.

                           Il-kondizzjonijiet għall-użu għandhom jinkludu miżuri xierqa li jtaffu r-riskju, fejn meħtieġ.

         (1)  Aktar dettalji dwar l-identità u l-ispeċifikazzjoni tas-sustanzi attivi huma pprovduti fir-rapport ta' reviżjoni.”


title: Direttiva tal-Kummissjoni 2008/100/KE tat- 28 ta' Ottubru 2008 li temenda d-Direttiva tal-Kunsill 90/496/KEE dwar l-ittikkettjar b’tagħrif fuq il-valur nutrittiv ta’oġġetti ta’ l-ikel rigward il-kwantitajiet li għandhom jittieħdu kuljum, il-fatturi ta’ konverżjoni għall-kalkolu tal-valur enerġetiku, u definizzjonijiet Test b’relevanza għaż-ŻEE

text:
               29.10.2008

               MT

               Il-Ġurnal Uffiċjali ta’ l-Unjoni Ewropea

               L 285/9

         DIRETTIVA TAL-KUMMISSJONI 2008/100/KE
   tat-28 ta' Ottubru 2008
   li temenda d-Direttiva tal-Kunsill 90/496/KEE dwar l-ittikkettjar b’tagħrif fuq il-valur nutrittiv ta’oġġetti ta’ l-ikel rigward il-kwantitajiet li għandhom jittieħdu kuljum, il-fatturi ta’ konverżjoni għall-kalkolu tal-valur enerġetiku, u definizzjonijiet
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/496/KEE ta’ l-24 ta’ Settembru 1990 dwar l-ittikkettjar b’tagħrif fuq il-valur nutrittiv għal oġġetti ta’ l-ikel (1), u b’mod partikolari l-Artikolu 1(4)(a) u (j) u l-Artikolu 5(2) tagħha,
   Wara li kkonsultat lill-Awtorità Ewropea dwar is-Sikurezza fl-Ikel,
   Billi:

               (1)

               Id-Direttiva 90/496/KEE tispeċifika li l-fibra għandha tiġi definita.

               (2)

               Il-kundizzjonijiet għal indikazzjonijiet ta’ nutrizzjoni bħal “sors ta’ fibra” jew “fibra għolja” ġew stipulati fl-Anness tar-Regolament (KE) Nru 1924/2006 tal-Parlament Ewropew u tal-Kunsill ta’ l-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (2).

               (3)

               Għal raġunijiet ta’ ċarezza u koerenza ma’ leġiżlazzjoni Komunitarja oħra li tirreferi għal dan il-kunċett, huwa meħtieġ li tingħata definizzjoni ta’ “fibra”.

               (4)

               Id-definizzjoni ta’ fibra għandha tqis xogħol rilevanti mill-Codex Alimentarius u l-istqarrija relatata mal-fibra tad-dieta, espressa fis-6 ta’ Lulju 2007, mill-Awtorità Ewropea għas-Sikurezza ta’ l-Ikel; il-Bord Xjentifiku dwar il-Prodotti Dietetiċi, in-Nutrizzjoni u l-Allerġiji.

               (5)

               Il-fibra tradizzjonalment tiġi kkonsmata bħala materjal mill-pjanti u għandha numru ta’ effetti fiżjoloġiċi ta’ġid bħal: tnaqqas il-ħin tat-tranżitu intestinali, iżżid l-ammont ta’ ippurgar, hija fermentabbli minn mikroflora fil-musrana, tnaqqas il-kolesterol totali fid-demm, tnaqqas il-livell ta’ kolesterol LDL fid-demm, tnaqqas il-glukożju fid-demm wara l-ikel, jew tnaqqas il-livelli ta’ l-insulina fid-demm. Evidenza xjentifika riċenti wriet li effetti fiżjoloġiċi ta’ġid simili jistgħu jinkisbu minn polimeri tal-karboidrati oħrajn li mhumiex diġestibbli u li ma jinstabux b’mod naturali fl-ikel kif jittiekel. Għalhekk huwa xieraq li d-definizzjoni ta’ fibra għandha tinkludi polimeri tal-karboidrati b’effett/i fiżjoloġiku/fiżjoliġiċi ta’ġid.

               (6)

               Il-polimeri tal-karboidrati ta’ oriġini mill-pjanti li jissodisfaw id-definizzjoni ta’ fibra jistgħu jkunu assoċjati mill-qrib mal-lignin jew komponenti oħrajn mhux karboidrati fil-pjanta bħal komposti fenoliċi, xemgħat, saponini, phytates, cutin, phytosterols. Dawn is-sustanzi meta assoċjati mill-qrib ma’ polimeri tal-karboidrati ta’ oriġini mill-pjanti u estratti bil-polimeri tal-karboidrati għall-analiżi tal-fibra jistgħu jitqiesu bħala fibra. Madankollu, meta jiġu sseparati mill-polimeri tal-karboidrati u miżjuda ma’ l-ikel, dawn is-sustanzi ma għandhomx jitqiesu bħala fibra.

               (7)

               Sabiex jiġu meqjusa l-iżviluppi xjentifiċi u teknoloġiċi ġodda, jeħtieġ li l-lista ta’ fatturi ta’ konverżjoni ta’ l-enerġija tiġi emendata.

               (8)

               Ir-rapport tal-FAO dwar workshop tekniku dwar l-Enerġija fl-ikel – metodi ta’ analiżi u fatturi ta’ konverżjoni, jindika li 70 fil-mija tal-fibra f’ikel tradizzjonali huwa meqjus bħala fermentabbli. Għalhekk huwa xieraq li l-valur ta’ l-enerġija medju għall-fibra għandu jkun ta’ 8 kJ/g (2 kcal/g).

               (9)

               L-eritritol jista’ jintuża f’varjetà wiesgħa ta’ ikel u l-użu tiegħu huwa, fost oħrajn, sostitut għal nutrijenti bħaz-zokkor meta jkun mixtieq valur ta’ enerġija baxx.

               (10)

               L-eritritol huwa polyol, u skond ir-regoli attwali kif previsti fl-Artikolu 5(1) tad-Direttiva 90/496/KEE, l-enerġija tiegħu għandha tiġi kkalkulata billi jintuża l-fattur ta’ konverżjoni għall-polyols, jiġifieri 10 kJ/g (2,4 kcal/g). L-użu ta’ dan il-fattur ta’ konverżjoni ta’ l-enerġija ma jgħarrafx kompletament lill-konsumatur dwar il-valur ta’ enerġija mnaqqas ta’ prodott miksub mill-użu ta’ eritritol fil-manifattura tiegħu. Il-Kumitat Xjentifiku dwar l-Ikel fl-opinjoni tiegħu dwar l-eritritol, espressa fil-5 ta’ Marzu 2003, semma li l-enerġija pprovduta mill-eritritol hija anqas minn 0,9 kJ/g (anqas minn 0,2 kcal/g). Għalhekk huwa xieraq li jiġi adottat fattur ta’ konverżjoni ta’ l-enerġija xieraq għall-eritritol.

               (11)

               L-Anness tad-Direttiva 90/496/KEE jelenka l-vitamini u l-minerali li jistgħu jiġu ddikjarati bħala parti mill-ittikkettjar b’tagħrif fuq il-valur nutrittiv, jispeċifika l-kwantitajiet li għandhom jittieħdu kuljum (RDAs) u jiddefinixxi regola dwar x’jikkostitwixxi ammont sinifikanti. L-għan ta’ din il-lista ta’ RDA huwa li tipprovdi valuri ta’ ttikkettjar b’tagħrif fuq il-valur nutrittiv u l-kalkolu ta’ x’jikkostitwixxi ammont sinifikanti.

               (12)

               Ir-regola dwar ammont sinifikanti kif definita fl-Anness tad-Direttiva 90/496/KEE tikkostitwixxi referenza f’leġiżlazzjoni Komunitarja oħra, b’mod partikolari fl-Artikolu 8(3) tad-Direttiva 2002/46/KE tal-Parlament Ewropew u tal-Kunsill ta’ l-10 ta’ Ġunju 2002 dwar l-approssimazzjoni tal-liġijiet ta’ l-Istati Membri dwar is-supplimenti ta’ l-ikel (3), fl-Anness tar-Regolament (KE) Nru 1924/2006 u fl-Artikolu 6(6) tar-Regolament (KE) Nru 1925/2006 tal-Parlament Ewropew u tal-Kunsill ta’ l-20 ta’ Diċembru 2006 dwar iż-żieda ta’ vitamini u minerali u ta’ ċerti sustanzi oħra ma’ l-ikel (4).

               (13)

               L-RDAs elenkati fl-Anness tad-Direttiva 90/496/KEE huma msejsa fuq ir-rakkomandazzjoni tal-laqgħa ta’ konsultazzjoni esperta FAO/WHO f’Ħelsinki fl-1988.

               (14)

               Sabiex tkun żgurata koerenza ma’ leġiżlazzjoni Komunitarja oħra, il-lista attwali ta’ vitamini u minerali u l-RDAs tagħhom għandha tiġi aġġornata fid-dawl ta’ l-iżviluppi xjentifiċi sa mill-1988.

               (15)

               Il-Kumitat Xjentifiku dwar l-Ikel fl-opinjoni tiegħu dwar ir-reviżjoni tal-valuri ta’ referenza għall-ittikkettjar ta’ nutrizzjoni, espressa fil-5 ta’ Marzu 2003, inkluda valuri ta’ referenza għall-ittikkettjar għall-adulti. Din l-opinjoni tkopri l-vitamini u l-minerali elenkati fl-Anness I tad-Direttiva 2002/46/KE u fl-Anness I tar-Regolament (KE) Nru 1925/2006.

               (16)

               L-Anness tad-Direttiva 90/496/KEE għandu għalhekk jiġi emendat kif xieraq.

               (17)

               Il-miżuri previsti f’din id-Direttiva huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   Id-Direttiva 90/496/KEE hija emendata kif ġej:

               (1)

               Fl-Artikolu 1(4)(j), tiżdied is-sentenza li ġejja:
               “Id-definizzjoni tal-materjal u, jekk hu meħtieġ, il-metodi ta’ l-analiżi għandhom jiġu inklużi fl-Anness II;”

               (2)

               Iż-żewġ inċiżi li ġejjin jiżdiedu fl-Artikolu 5(1):

                           “—

                           fibra 2 kcal/g – 8 kJ/g

                           —

                           eritritol 0 kcal/g – 0 kJ/g.”

               (3)

               L-Anness jinbidel bit-test fl-Anness I ta’ din id-Direttiva.

               (4)

               Jiżdied it-test fl-Anness II ta’ din id-Direttiva.

         Artikolu 2
   1.   L-Istati Membri għandhom iġibu fis-seħħ mhux aktar tard mill-31 ta' Ottubru 2009, il-liġijiet, ir-regolamenti u d-dispożizzjonijiet amministrattivi meħtieġa sabiex jaderixxu ma’ din id-Direttiva. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet b’tali mod li jipprojbixxu, b’effett mill-31 ta' Ottubru 2012, il-kummerċ ta’ prodotti li ma jaderixxux mad-Direttiva 90/496/KEE, kif emendata minn din id-Direttiva.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha f'Il-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 28 ta’ Ottubru 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 276, 6.10.1990, p. 40.

      (2)  ĠU L 12, 18.1.2007, p. 3.

      (3)  ĠU L 183, 12.7.2002, p. 51.

      (4)  ĠU L 404, 30.12.2006, p. 26.

      ANNESS I
      L-Anness tad-Direttiva 90/496/KEE jinbidel b’dan li ġej:

            “ANNESS I
            Vitamini u minerali li jistgħu jiġu ddikjarati u l-kwantitajiet li għandhom jittieħdu kuljum (RDAs)

                        Vitamina A (μg)

                        800

                        Vitamina D (μg)

                        5

                        Vitamina E (mg)

                        12

                        Vitamina K (μg)

                        75

                        Vitamina Ċ (mg)

                        80

                        Anewrina (mg)

                        1,1

                        Riboflavin (mg)

                        1,4

                        Niaċina (mg)

                        16

                        Vitamina B6 (mg)

                        1,4

                        Aċidu Foliku (μg)

                        200

                        Vitamina B12 (μg)

                        2,5

                        Biotin (μg)

                        50

                        Aċidu pantoteniku (mg)

                        6

                        Potassju (mg)

                        2 000

                        Kloridu (mg)

                        800

                        Kalċju (mg)

                        800

                        Fosfru (mg)

                        700

                        Manjeżju (mg)

                        375

                        Ħadid (mg)

                        14

                        Żingu (mg)

                        10

                        Ram (mg)

                        1

                        Manganiż (mg)

                        2

                        Fluworidu (mg)

                        3,5

                        Selenju (μg)

                        55

                        Kromju (μg)

                        40

                        Molibdenu (μg)

                        50

                        Jodju (μg)

                        150

                  Bħala regola, 15 % tal-kwantità rakkomandata speċifikata f’dan l-Anness ipprovduta minn 100 g jew 100 ml jew kull pakkett jekk il-pakkett ikun fih biss porzjon wieħed għandha titqies fid-deċiżjoni dwar x’jikkostitwixxi ammont sinifikanti.”

      ANNESS II
      L-Anness II li ġej jiżdied mad-Direttiva 90/496/KEE:

            “ANNESS II
            Definizzjoni tal-materjal li fih il-fibra u l-metodi ta’ analiżi kif imsemmi fl-Artikolu 1(4)(j)
            Definizzjoni tal-materjal li fih l-fibra
            Għall-għanijiet ta’ din id-Direttiva ‘fibra’ tfisser polimeri tal-karboidrati bi tliet, jew aktar, unitajiet monomeriċi, li la jiġu diġestiti u lanqas assorbiti fl-intestin iż-żgħir tal-bniedem u li jiffurmaw parti mill-kategoriji li ġejjin:

                        —

                        polimeri tal-karboidrati li jistgħu jittieklu li jinstabu b’mod naturali fl-ikel kif jittiekel;

                        —

                        polimeri tal-karboidrati li jistgħu jittieklu li nkisbu minn materja prima ta’ l-ikel permezz ta’ mezzi fiżiċi, enżimatiċi jew kimiċi u li għandhom effett fiżjoloġiku benefiċjarju muri minn evidenza xjentifika aċċettata b’mod ġenerali;

                        —

                        polimeri tal-karboidrati sintetiċi li jistgħu jittieklu li għandhom effett fiżjoloġiku benefiċjarju muri minn evidenza xjentifika aċċettata b’mod ġenerali.”